
eren zu Waade- 
gf / ſo widder die Adiaphora 
geſchrieben haben / ſhres vorigen ſchrei⸗ 
bens beſchlus / auff der Adiaphoriſten 
beſchuͤldigung vund leſterung / die 
zeit jhrer belagerung / vnd jtzt 
zum teil neulich vnter die⸗ 


Anno 1 5 * am tag Simonis 5 
28 · Octobris. a 


Oret jr Hirten des HERRN wort/ 


HERR / Weil jr meine ſchafe laſſet zum 
raub / vnnd meine Herd allen wilden Thieren 
zur ſpeiſe werden / weil ſie keinen Hirten ha⸗ 
ben / vnd meine Hirten nach meiner Herd ni⸗ 
cht fragen / ſondern ſind ſolche Hirten / die 
ſich ſelbs weiden / aber meine ſchafe wollen 
ſie nicht weiden / Darumb jr Hirten / hoͤret 
des HERRN wort / So ſpricht der HERR 
HERRN / Sihe / Ich wil an die Hirten. 


V der Herd / ſpricht der HERR HERR 
alſo / Sihe / ich wil richten zwiſchen 
Schaf vnd ſchaf / vnd zwiſchen widern 
vnnd boͤcken / Iſts nicht gnug / das jr ſo gute 
weide habt / vnnd ſo vberfluͤſsig / das jrs mit 
fůͤſſen trett / vnd ſo ſchoͤne borne zu trincken / 
fo vberfluͤſsig / das jr drein trettet vnd fie truͤ⸗ 
be machet ? Das meine ſchafe eſſen muͤſſen / 
was jr zutretten habt / vnd drincken / was jr 
mit ewern faſſen trube gemacht habt. 


Alſo geſchiets itzt, die ſtoltzen vnd gewaltigen dwider vnd bo. 
cke, ſalſche Brůder, Tyrannen, vnd falſche hr mit hoͤrneren 
die ſchdvachen, vnd zurtreten mit fliſſen die ſehoͤne dweide vnd ſchone 


Brunnen der ſchonen Religion, plagen die armen Chriſten an leib 
vnd an ſcel, Aber du Herre, der du auff iamer vnd nott ſiheſt, mache 


lich auff ein mal gericht gahalten. f 


Ezech. 34. wh 


So war ich lebe / ſpricht der HERR 


S iſt beide du⸗ 
rch Schrifftlichen vnnd 


muͤndlichen bericht etlich 
mal von auswendig an vns ge⸗ 
langet der hochgelarten Adiapho- 
tiſten halben / als ſolten ſie ſich ſchier erken⸗ 
nen / was ſie mit jren Adiaphoris inn der Chris 
ſtlichen kirchen angericht hetten / ſo jhnen 
nicht were von G Ott durch vns widerſtan⸗ 
den / ſolchs berewen vnd dauon auffhoͤren. 
Des wir vns farwar von hertzen beguͤnten 
zufrewen / jbrer perſonen vnnd anderer hal⸗ 
ben / welche durch ſie vnter dem namen vnnd 
ſchein der Adiaphota inn abfal vnd Abgoͤtte⸗ 
rey ſind gefuͤhret / vnd weitter hetten muͤgen 
Fewer werden / mit ewigem ſchaden. Auch 


ewete vns / das wir widerumb inn der be⸗ 
entnis einig / ſolten wie zuuorn widder des 
Rom. Antichriſts grewel vnd gemeinſchafft 
mit einander ſtehen / bekennen 1 leiden / 
was Gott nach ſeinem Rat vber dus inn die⸗ 
fer reinen bekentnis weiter wuͤrde verhen⸗ 
gen. | 


Gegen ſolchem bericht aber von Buſſe 
der Adiaphoriſten / ſo wir jtzt halten etliche 
Ihre offentliche reden vnnd ſchrifften / nicht 

A ij allein 


teil zwiſchẽ dieſen friedshandlungẽ ausgan⸗ 
gen / befinden wir daraus / das alda bey jnen 
nicht allein kein erkenntnis / reu oder Buſſe jh⸗ 
rer handlung fuͤrhanden / ſondern das ſie 
ſich deſſen allen noch heutiges tags hoch 
entſchuͤldigen / Chriſtlich vnnd wol wollen 
gethan haben / was ſie vnter dem namen der 


Adiaphora zu vergleichung der Kirchen Chrip. 


ſti mit des Antichriſts Kirchen / Key. Ma. 
zugehorſam vnnd vmb des bauchfriedens 


willen / an lehre vnd an Czremonien eingereu⸗ 
met haben inn jhrer Leiptzigſchen ordnung 


vnnd ſonſten. Dargegen beſchuldigen vnnd 
verdammen ſie vns / ia inn vns den heiligen 


Geiſt / inn dem wir jhnen Gottes wort fuͤr⸗ 


gehalten haben / das wir vom Teuffel dar 


angetrieben / ynn6tige trennung vnnd ſpal⸗ 
tung angericht / mit falſcher lehre von Adia- 


phoris oder villeicht aueh inn andern mehr 
ſtuͤcken / denen ſie doch nicht namen ge⸗ 
ben / die leute verfuͤhret / den geiſtlichen vnd 
—— frieden inn vnſern Kirchen zerruͤt⸗ 

| en. h = 


Denn alſo ruffen vns ſtzt aus / inn 


ihren juͤngſt gedruckten ſchrifften / Doctor 


Pomer inn verbeſſerung ſeines buͤchleins 
von den vngebornen kindern / nicht weit 


vom ende. Doctor Maior inn der Vorrede 
an Konig inn Engeland / auff das Buch — 


allein vor lengs / ſondern jtzund newlich zum 


Vorrede / an Rat vnd gemeine zu Merſsburg 
auff die auslegung des Symboli Apoſtolici/ 
auch inn der 19 Predigt derſelben auſsle/ 
gung. Mehr gedruckter ſchrifften find vns 
deudn noch nicht zukomen / So geſchwei⸗ 


gen wir auch anderer leſterung / offentlich 


ynnd ſonſten wider vns ausgeſchuͤttet / dar⸗ 
auff / weil ſie inn lufft geredt ſind / wir nichts 
allhie gruͤnden wollen. 


Mit was warheit vns nu ſolchs zuge⸗ 
meſſen werde / das ſie alda ſchreiben / achten 


wir on not zu ſein / hie weitleufftig znuerant⸗ 


woͤrten / ſondern laſſen ſolchs vnſer vorige 
ſchrifften / das werck ſelbs / vnd ein jeden ver⸗ 
ſtendigen / der warheit liebhabenden Chri⸗ 


ſten frey reden vnnd vrteilen. Es wundert 
vns gleichwol nicht wenig der vnbedachtſa⸗ 
men auff lage von ſolchen klugen vnnd heili⸗ 
gen leuten / das ſie vns ſehuld geben duͤrffen / 


wir haben trennung vnnd ſpaltung inn vn 


ſern Kirchen angefangen / ſo doch offenbar / 
wie die Sonne am hellen mittage / das nicht 
wir / ſondern ſie mit enderungen vnnd newe⸗ 
rungen ſind vmbgangen / darin ſie die erſten 
ſich von yns / vnnd wir gar nicht von jhnen 
vns lon aller geringſten abtzeſondert haben. 


So haben fie ſdlebs auch nicht gethan 
inn geringen wage en , — 
j 


der Meſſe . Vnd abermals inn einer andern 


— 

wol nennen / ſondern beide inn lere / als von 
der rechtfertigung / Buſſe / Sacramenten / 


vnnd inn Cæremonien/ mit warer verleugung 


des Euangelij Chriſti vnnd mit Abgoͤtterey / 
darin ſie neben ſich leichtlich alle vnſere Kir⸗ 
chen gefuͤrt / vnd entlich gar vmb reine lehre 
Goͤttlichs worts vnter des Rom. Antichriſts 
gewalt vund grewel gebracht hetten / Inn 
welchem allem nicht zuſehen iſt / auff jhre gu⸗ 
te meinung vnd verſtand / den ſie bey ſich ha⸗ 
ben / lehren vnnd behalten wolten / ſondern 
auff den Buchſtaben jhres leiptzigſchen 
Buchs / vnd wem fie auff ſolche form vnſere 
Kirchen vnterwoͤrffig machen wolten / als 


dem Bapſt vnd ſeinen Biſchoffen / Was der⸗ 


ſelben ſampt jhrer verwanten meinung vnnd 
verſtand geweſt ſey vnd noch iſt / nicht heim⸗ 
lich / ſondern offentlich / damit ſie vnnd das 
Augſpurgiſche duch klar bezeugen / wie ſie al/ 


le vnd jede enderung inn lere ynnd inn Cætre - 


monien erfordern vnnd auffnehmen / Was 
auch daraus weiter folgen wuͤrde vnd muͤſte 
vermoͤge ſolcher handlung / zu volliger vnter⸗ 
druͤckung aller dieſer Chriſtlichen Kirchen 
Vnd fuͤrnemlich mus inn dieſem allem geſe/ 
hen werden / auff Gottes meinung vnnd ver⸗ 
ſtand / was der von ſolchen enderungen vnd 
newerungen helt vnd vrteilet / ſo fern ſolch 
yrteil im wort ausgedruckt iſt. 


">: Vyſerelere yon adiapbori / fo ſie Ns 


"4 


34 
- &*- 


ben fie vns vnnd andere vorher ſelbs damit 
verfuͤhret / verfuͤren auch noch heutigs tages 
die leute damit / es were denn das ſie es nu⸗ 
mals widerrufft hetten / wie Doctor Maior 
inn ſeinem tractatu de Adiaphoris ſolchs ſtacks 
| jtzt nicht mi* einem wort gedencket. Wir 


| _ falsynrecht iſt / darin ſte vns ſtraffen / ſo hav 


leren aberaus jrem eigen munde vnd ſchriff⸗ 
ten dieſe Regel / die wir inn Gottes wort ge⸗ 
gruͤndet finder. Czremonialia ſeu Adiaphora 
in caſu confesſionis, neceſsitatis & ſcandali, fiunt mo- 
ralia & præcepta/das iſt / im fal / wenn die Care- 
monien oder mitteldinge an ſtat der bekent⸗ 
nis / oder als noͤtig erfordert werden / oder 
_—_ bringen / ſo ſinds nicht mehr far 
aphora oder mittel ding / ſondern andern : 
Gottes geboten gleich zuhalten / vmb ſolcher # 
efforderung vnnd ergernis willen. Dieſer 
fall/ſagen wir nu / vnd beweiſens / ift jtze far 
mit verenderung eins jeden auch geringen 
ſticks inn lehre vnnd Czremonien vnſer Kir⸗ 
chen auff erforderung des Interims. Denn 
das lunterim fodert / das wir vnſer lehre vers 
dammen / widerumb zum Bapſtumb tretten 
oder lenden ſollen / Darfur auch ein jede ſol⸗ 
che enderung / wie zuuor — wird ange⸗ 
ſehen vnnd auffgenomen. Darumb lobt die 
ſchrifft / auch Phil. inn ſeinem commentario in 
1. Evicorum poſterioris æditionis/den Eleazar. 2. 
Mach. 6. Das er nicht hat vnuerboten fleiſch 


— 
Co 


eſſen wollen / vnter dem ſchein vnnd namen / 
als hette er Schweinen fleiſtþ widers geſetz 
geſſen / damit ſein leben zuretten. Vnd ſetzt 


alda Phil. gedachte Regel de Adiaphoris gugs 


druͤcklich / mit angeheffter vrſachen / wa⸗ 
rumb dem Eleazar alſo zuthun gebuͤret habe / 
Quia, inquit, hoc agebatur ab hoſtibus, ut oſten- 
deretur exemplum defectionis a tota lege / das 


iſt / darumb / das dle Heiden vermeinten 
mit ſolcher heucheley des fuͤrtreff lichen 


mannes / die andern deſter ehe hinan zu⸗ 


bringen GOTTSES geſetz gantz zuuerlaſſen 


vnd heid niſch zu werden. Ob ſolchs jtzt ni⸗ 


cht auch geſucht vnd gehandelt ſey vnter den 
Adiaphoris / laſſen wir ein jeden ſelbs vnd das 


werck zeugen. Desgleichen laſſen wir zeu⸗ 


gen / ob das jenige inn lere vnnd C 


was man auff erfoͤrderung des Interims hat 


einreumen woͤllen / nicht allein von jenem teil 
ſondern auch von den Adiaphoriſten ſelbs frey 


gelaſſen ſey / Sintemal die Papiſten durch jr - | 
Interim pnſere Kirchen verdammen vnnd vers: 


leis as wir ſolche Adiaphora abgethan ha⸗ 
en / Die Adiaphoriſten verdammen vnnd ver⸗ 


folgen vns darumb / das wir ſie jtzt nicht mit 
ſhnen haben wider annehmen / vnd vns mit 
— Bapſt ſampt jhnen darin vergleichen 

en. K E n | 


Anders wiſſen wiryns- nichts zuerin / 


nern / warumb vns vnſere Adiaphociftcn newe 


vnd 


vnd falſche Propheten ſchelten / denn dieſes 


doch wie geſagt / nicht nete oder falſch / ſon⸗ 
dern alt / Gottes wort vnd jhre eigen lere bis⸗ 
her geweſen iſt. Wiſſen ſie aber ſonſt etwas 
newes oder falſches auff vns / ſo ſind ſie 
ſchuͤldig ſolchs anzuzeigen / Welchs ſo ſie 
offentlich nicht thun / vnnd gleichwol viel 
auff vns / als newe falſche Propheten ſchel⸗ 
ten wollen / geben ſie ſich damit abermals 
gnug an tag / mit was grund vnnd gemuͤt ſie 
dieſe ſachen wider vns handeln. Wir hoffen 
auch vnſere ſachen ſey dermaſſen klar am tag 
aus allen vnſern ſchrifften vnd handlungen / 
das niemand anders werde draus verſtehen 
oder beweiſen koͤnnen / denn das es inn der 
warheit nichts anders ſind / denn lauter ver⸗ 
manung zur beſtendigkeit / zuuerharren bey 
vnſer vorigen alten lere vnnd Kirchen ord⸗ 
nung / wider die newe falſch ertichte verbeſ⸗ 
ſerung derſelben / darunter man ſucht ſich 
mit dem Bapſt zuuergleichen / aber vnſer Kir⸗ 
chen entlich gar drunter vmb Gottes wort 
komen wurden / zu dem das jtzund albereit 
abfal vnnd Abgoͤtterey damit iſt begangen. 
Hieruͤber gedencken wir mit GOTtes huͤlffe 
auch hinfurt nichts newes oder ſonderlichs 

auff die bahn zubringen. 
Das nu aus dieſen ſachen innerlich inn 
vieler leut gewiſſen / vnd euſſerlich geiſtlicher 
B vnd 


einigen ſtuͤcks halben de Adiaphoris / welchs 

vnd weltlicher vnfrieden inn vnſern Kirchen 
iſt entſtanden / Des haben ſie eben ſo viel fug 
vnns ſchuld zugeben / als Ahab der Koͤnig 
Iſrael hatte zum Propheten Elia / welcher 
ihm auch der ſein muͤſte / der Iſrael jrre vnnd 
vnrugig gemacht hette. Denn es iſt eben 
Ahabs weisheit vnd dialectica. Die Magde⸗ 
burgiſchen wollen von Gottes wort inn ni⸗ 
chte weichen / oder etwas dawider einreu⸗ 
men / ſo woͤllen die Interims Stiffter / vnd wir 
ymb derſelben willen ſolchs nicht von jnẽ lei⸗ 
den / Derhalbẽ ſind die zu Magdeburg an al⸗ 


tem dieſem vnfriedẽ ſchuͤldig. Gleicher kunſt 
vnnd dialectica braucht D. Pomer / da er auff 


vns beweiſet / das wir ein vrſach ſind / wa⸗ 
rumb etlich Chriſtliche Prediger von den 
Feinden des Euangelij veriagt werden / nem⸗ 
lich damit / das wir der Adiaphoriſten abfal 
geſtrafft haben. 


So nu wir yom- Teuffel angetrieben 
werden bey der warheit Goͤttlichs worts / 
wie wir die von jhnen ſelbs vor haben em⸗ 
pfangen / alſo zuſtehen vnd zuleiden / das ſich 
ſpaltung / ergernis vnnd vnfried inn der Kir/ 
chen druͤber haben zugetragen / So mogen 
ſie ſelbs zwar wol zuſehen / von was geiſt ſie 
getrieben werden zu weichen von derſelben 
warheit vmb des Antichriſts vñ des bauch⸗ 
friedens willen / vnd vns ſolch leiden druber 

helffen 


—_ —_— 


helffen auffzuthun / vnnd ſonderlich nach ſo⸗ 
viel gruͤndtlicher erinnerungen / ſolchs jhr 


thun noch alles zubeſchoͤnen vnd zu loben. 


Desgleichen mogen ſie weiter zuſehen / 
weil ſie ia Gott die ehre nicht geben koͤnnen 
oder woͤllen / jren jrthumb vnd ſchweren fall 


zuerkennen oder zubekennen / welchs doch 


Moyſes / Aaron / Paulus / Auguſtinus vnud 
andere viel groſſer leut nicht gethan haben / 
ſondern ſelbs jhre vnehre mit ehren far der 
gantzen welt zur warnung / Exempel vnnd 
troſt der gantzen Chriſtenheit beſchrieben 
haben / Das fie Gott nicht eben dieſer vr ſa⸗ 
chen halben / damit ſie es noch entſchuldigen 
wollen / deſter eher vnnd mehr beide fur der 
welt vnnd inn jhren gewiſſen / wo nur nicht 
weiter / zuſchanden mache. Vnrecht verte⸗ 
digen / ſonderlich inn Gottes ſachen / iſt albe⸗ 
reit die aller groͤſte ſchande / viel viel groſſer 
denn vnrecht thun / vnnd ſe hoͤhere leut / ſe 
groͤſſer ſolche ſchande wird. 

Dis haben wir alſo offentlich auff das 
offentliche anziehẽ der Adiaphoriſten vnter die 
ſer belagerung vnd zum teil vnter den frieds⸗ 
handlungen wider vns von jren ausgangen / 
hinwidder zur antwort auffs kuͤrtzeſt gehen 
laſſen muͤſſen / nicht vnſer Perſonen / ſondern 
der ſachen halben / welche nicht vnſer / ſon⸗ 
dern Gottes ynd ſeiner Kirchen ſachen iſt. 

6 Bi Vnnd 


Vnnd nach dem aus jhrem vnzeitigen 
ſchreiben / jhr fuͤrnehmen von jederman das 
hin vermerckt wird / das ſie nu forthin recht 
fechten woͤllen / ſo vns werden die hende ge⸗ 
bunden / Vnd alſo zum vorteil wider vps bes 
komen / Erſtlich das die jren jtzt auch gewal⸗/ 
tig vber vns werden / vnnd zum andern / das 
ſie mit jhnen / ia vmb jren willen nun etwas 
beſtendigers von der Religion reden / gleich 
wie ſie kurtz zuuorn vnbeſtendig gnug mit 
ihnen vnd vmb jren willen inn dieſen ſachen 
beide redten vnd theten / So werden wir da⸗ 
durch verurſacht / gleich als zu einem be⸗ 
ſchlus vnnd ſigill aller vnſer vorigen ſchriff⸗ 
ten / allem dem jenigen / was Adiaphoriſten 
oder andere nach dieſem der Stadt vertrag 
wider vns fuͤrgeben moͤchten / zu opponirn dis 
vnſer letzte bekentnis / ob vns villeicht ferner 
offentlich zureden gegen denen die drauſſen 
ſind / nicht zugelaſſen wuͤrde. 


Vnd erſtlich bezeugen wir hiemit fuͤr 
Gott vnd der gantzen Chriſtenheit das wir 
an vnſer vorigen meinung vnd lere vom gan⸗ 
tzen Sapſthumb / Intetim, Adiaphoris vnnd an/ 
dern dergleichen verfelſchungen reiner lere / 
auch von Chriſtlicher defenſion wider des 
Antichriſts verfolgung / mit dieſem der 
Stadt veftrag nichts verendern / * 

| ore 


fort durch verleihung Goͤttlicher gnaden zu⸗ 
nerendern gedencken (wir werden denn aus 
Gottes wort anders vberwieſen) auch nimer 
mehr inn einige vergleichung vnſer Kirchen 
mit des Bapſts Kirchen zuuerwilligen / weil 
er vnnd die ſeinen nicht auffhoͤren die lehre 
des Euangelijznuerdammen vnnd zuuerfol⸗ 


gen. / 


Welches alles alſo mit vnns eins ſind / 
auch andere Prediger alhie / vnnd ſich inn 
deim widerumb ziehen auff jhre far ander⸗ 
halb jaren gedruckte Confeſsion] Wollen auch 
biemit inn nichts geholen haben / ſo etwas 
inn dieſem der Stadt vertrag offentlich oder 
heimlich wider dieſelbe jhre vnd vnſere vori⸗ 
ge bekentnis ſolte gehandelt werden / dauon 
wir doch noch nichts ſagen koͤnnen / Vnnd 
haben ſie / die Prediger / ſemptlich deshalben 
an gebuͤrlicher ſtat jhre gebuͤrliche proteſtation 


gethan / alſo das fie vnd vns niemand wird = 


obGott wil / mit warheit hierin zu tadeln 
haben / do je etwas inn dieſer friedshand⸗ 
lung vnzimlichs oder ergerlichs ſoͤlte erge⸗ 
hen / welchs Gott noch gnediglich verhuͤten 
woͤlle. Dis ſey alſo hiemit widerumb vnſer 
bekentnis / die wir zu beſtetigung voriger vn⸗ 
ſer lehre vnd handlung / vnter dem Creutz itzt 
nicht on ſondere gefahr thun / wie ein jeder 

muernehmen / Vnd mags nu forthin weiter 
| \ D th. mit vns 

mit vns vnnd mit dem Creutz tragenden 


G4 : 
* — * 


Chriſto hierin halten wer da wil / oder wem 
Gott die gnade gibt. — 


Zum andern ſind wir nach der lehre des 
Apoſtels allezeit vrbůtig zur antwortung je⸗ 
derman / der grund fordert ſolcher vnſer lere 
vnd handlung / Vnnd weil dieſer ſtreit von 
Adiaphoris vnnd vergleichung der Kirchen 
Chriſti mit des Antichriſts Kirchen / durch 
publication des {eiptzigſthen Buchs auff jb/ 
rem landtage daſelbs / vnd durch offentliche 
deshalben ergangne ſchrifften / ein offentli⸗ 
cher gemeiner handel worden iſt / ſo wil nu⸗ 
mals gemeiner Kirchen nicht wenig dran ge⸗ 
legen ſein / das ſolcher ſtreit vnnd handel 
durch rechtſchaffne eroͤrterung G6ttlichs 
worts offentlich wider hingelegt oder geur⸗ 
teilet werde. Derhalben wie wir vns albereit 
vor dieſer frieds handlung auff anbringen 
oder yerſuchen jres teils ron hofe / zur rechen 
ſchafft vnſer lehre vnnd handlung ( wiewol 
vmb ſonſt)erbdten haben / alſo erbieten wir 
vns hiemit abermals / nemlich zuſtehen far 
einer jeden Chriſtlichen / freien / offentlichen 
verſ⸗ amlung / verſtendiger / vnparteiſcher / vn⸗ 
uerdechtiger leut wie ſolchs vor alters auch 
inn der Kirchen breuchlich geweſen / Alda ſo 
ſie vns wie jtzt bereit geſchehen / onnoͤtiger 
trennung von jhren Kirchen oder etwas mw 

ters zubeſchuͤldigen haben / ſo haben wir ſie 
dargegen wider zubeſchuͤldigen viel einer 
groͤſſern trennung von Gottes wort / Item 
Abgoͤtterey vnd der ſelben anhengigen Suͤn⸗ 

den / damit nicht allein fie far ſich ſelbs ge⸗ 

ſandigt / ſondern alle vnſere Chriſtliche Kir⸗ 

chen nicht weniger denn Aaron vnnd Jero⸗ 
boam mit jhren Kelbern ſuͤndigen zumachen 
ſich vnterſtanden haben. | 


Da nu inn dieſer groſswichtigen ſachen 
tin warer Chriſtlicher entſchied gehen moͤ⸗ 
chte / das nur das vrteil Gottlicher warheit 
durch beiderſeits bekentnis far jederme⸗ 
niglich klar an tag keme / ſo were jtzt gegen⸗ 
wertiglich vielen gewiſſen / vnd kuͤnfftig der 
gantzen Kirchen ſehr damit geholffen. Wo 
aber das erkentnis vnnd vrteil ſolte alſo ſte⸗ 
cken bleiben / wie zubeſorgen / vnd von wegen 
ſolcher verdruͤckung Gottlicher warheit inn 
dieſer ſachen /hernachmals auch inn andern 
Artickeln vnſer heiligen Religion die warheit 
ſolte vntergedruckt werden vnter dem na⸗ 
men der Adiaphora / durch die jtzige Perſo⸗ 
nen / oder durch andere ſo hernach mit autho⸗ 
xitet vnd mit argumenten dieſer hohen leute ge⸗ 
ſterckt / vngez weiffelt ſich vnterſtehen wer⸗ 
den / des Bapſts lehre vnnd Kirchen mit der 
lere vnnd kirchen Chriſti weltlichs friedens 
uund guter tage halben zuuergleichen / So 

wiſſen 


wiſſen wir forwar / das wir des halben 

Gott vnnd der gantzen Chriſtenheit gute ge⸗ 

wiſſen haben / auch andere zu notturfftiger 
vnterrichtung jhrer gewiſſen auſs vnſern 
ſchrifften ſich werden erinnern koͤnnen / wes 

0 ſich inn dieſen ſachen Chriſtlich halten 
ollen. 


Werden auch vnſere Adiaphoriſten ybex 
all vnſer ſchreiben vnd erbieten / wie zuerach⸗ 
ten / alſo fortfahren / wie ſie jtzt newlich an⸗ 
gefangen / vns vnd vnſere ſache als des Teuf/ 
fels werck zuuerdammen vnd zu triumphirn. 
So haben wir yns des durch jhr eigen vrteil 
vnnd Exempel nicht mit weniger billigkeit 
wider ſie zubeklagen / denn ſie ſich der Anti⸗ 
chriſtiſchen vngerechtigkeit beklagt haben / 
vnnd noch / welche nie kein rechtes Chriſtli⸗ 
ches erfentnis geben / ynnd vnſerer Kirchen 
lere durch lauter Tyranney allezeit verdampt 
haben / vnnd jtzt gewis inn jhrem <Tridenti/ 
ſchen Concilio abermals verdammen wer⸗ 
den. Vnd beſchlieslich werden alle verſten⸗ 


dige Chriſten leichtiich zuurteilen haben / 


woher der Adiaphoriſten newe Fonheit ynnd 
triumph wider yns jtzund fleuſt / nicht war⸗ 
lich aus dem / das ſie ſo gute ſache vnnd Got⸗ 
tes wort fax ach haben / welchs fie noch nie 
bisher mit grund wider vns gefuͤrt haben / 
ſondern daher / das wir gering vnnd mit 

Chriſto 

- Ebriſto vnter dem Creutz / ſie mechtig ſind 
vnnd mit der welt empor ſchweben / vnd ſons 
derlich das die jhren jtzund vber vns gewal⸗ 
tig werden / vnd ſie inn dieſer ſachen 
mit jhnen gewaltig zu ſein vnd 
vber vns zuherſchen 
verhoffen. 


ch Miclas von 
Amodorff Exul / belenne offent⸗ 


lich / das ich nicht anders gleube / auch nicht 
anders als ich im Predigampt geweſen bin / 
gelert vnd gepredigt habe / Denn wie die Pre⸗ 
diger zu Magdeburgk meine liebe brader inn 
Chriſto jtzt lehren / predigen vnd bisher ge/ . 
lert vnnd gepredigt haben / inhalts vnſer ge⸗ 
druckten Confeſsion / die wir ſemptlich mit⸗ 
einander haben vnterſchrieben / Wil auch 
mit Gottes gnad vnnd huͤlff nimermehr an⸗ 
ders gleuben / vnd ob ich wider zum Predig⸗ 
ampt beruffen wuͤrde / nimermehr anders 
lehren noch predigen. Vnnd bezeuge far 
Gott vnd aller Welt / das wir nicht vmb des 
Chorrocks / Meſsgewands oder ander ge⸗ 
ringer vnnoͤtiger dinge willen / wider Georg 
Maior vnd ſeine Adiaphotiſten ſchreiben oder 


C geſchrie⸗ 


geſchrieben / ſondern vmb der hoͤchſten / groͤ 
ſten / wichtigſten vnd noͤtigſten vrſache wil⸗ 
len ſie angegriffen haben / nemlich vmb des 
Rom. Antichriſts willen / mit dem ſie ſich 
inn jhrem leiptzigſchen Interim vereinigt vnd 
verglichen haben / vnd zu gleich inn beiden / 
Chriſti vnd des Antichriſts Kirchen ſein woͤl⸗ 
len. Derhalben fie auch die Bepſtlichen Cz- 
remonien/manicbfeltige verfelſchung der leh⸗ 
re / ſampt des Bapſts vnd ſeiner Biſchoffe 
Primat ynd Superioritet vber die Kirchen Chri/ 
ſti widerumb beſtetigt / auffgericht vnd ange⸗ 
nomen haben / damit durch jhre newerung, 
vnd enderung / vnnoͤtige trennung vnd ſpal⸗ 
tung / vnnd nicht wir / wie vns armen newen 
Propheten der groſſe alte Prophet Georg 
Maior anleugt / inn den Kirchen Chriſti any. 
gericht vnd gemacht haben. Denn wir ha⸗ 
ben nichts geendert / nichts newes angefan⸗ 
gen / noch auff die Kirchen Chriſti gedrun⸗ 
gen / wie fie mit jrem langen / weiten vnnd 
breiten Chorrock dem Leiptzigſchen 1n- 
terim/vnd wie Bapſt Victor 
mit ſeinem Oſter⸗ 
feſt gethan 
haben. 


Ich Ni/ 


6. 


Gallus / der ich der wenigſt bin 
vnter denen / ſo wider die Adiaphora geſchriebẽ 
haben / beſtetige doch hiemit daſſelbig mein 
voriges ſchreiben / erbiete vnnd beruffe mich 
deshalben auch auff der Kirchen vrteil. Vnd 
wie Moſe ſeines lieben bruders Aarons des 
hohenprieſters nicht verſchonet / ſondern jhn 
offentlich beklagt vnd ſpricht / Was hat dir 
das Volck gethan / das du ſo eine groſſe 
Sunde vber ſte bracht haſt © Exodi zz. alſo 


mag vnſer lieben przceptorn vnd Aaronen jtzt 
auch nicht verſchonet werdẽ / iñ gleichem fal / 
damit nicht allein ſie for ſich geſuͤndigt / ſon⸗ 
dern offentlich mit jrem Leiptzigſchẽ Interim 
angefangen haben die Kirchen Chriſti inn 
ſuͤnde zuführen Vnd daſſelbige nicht iñ klei⸗ 
ne / ſondern iñ die aller groͤſſeſten / gefehrlich⸗ 
ſten Suͤnden / nemlich inn abfal vnd inn Ab⸗ 
goͤtterey / wie Aaron vnd Jeroboam der Koͤ⸗ 
nig Iſrael mit jhren Kelbern gethan haben. 
Des wir vns inn vnſern Schrifften zum teil 
albereit gnug erkleret haben / vnd weiter mit 
Gottes gnaden erkleren woͤllen / ſo offt es von 
noͤten. Vnd eben derſelben vrſachen halben / 
koͤnnen alle dieſer ſachen verſtendige lehrer 
\ | C i auch 


auch forthin weiter nicht vnterlaſſen mit vns 
zureden wider ſolche ſuͤnde / abfal vnnd Ab⸗ 
goͤtterey / die Kirchen dafuͤr zuuerwarnen / 
nach dem Gott einem ſeden Geiſt vnd gnade 
gibt / Sonderlich weil ſolche Sande von jren 
anſehenlichen authoribus oder Stifftern nicht 
bekennet vnnd verdampt / ſondern noch ver⸗ 
teidigt / gelobt oder ia entſchuldige wird. 
Daraus zubeſorgen / ob mann gleich biſsher 
nicht damit iſt fortgedrungen / oder fort⸗ 
dringen hat koͤnnen / das ſolchs doch zu er⸗ 
ter gelegenheit / mit groſſerm nachteil der 
Kirchen / denn bisher GOXE lob geſchehen / 
gewislich werde widerumb durch dieſelben / 
oder durch andere jrem Exempel nach / Chri⸗ 
ſti vñ des Antichriſts kirchen zuuergleichen / 
Fargenomen werden. Welchs ſo es geſchi/ 
cht / mag G Ott als denn weiter auch geben / 
die ſolchen verfuͤhrungen widderſprechen / 
wie er vns kleine kinder / ia Steine gegen den 
groſſen lebendigẽ Adiaphoriſten zurechen / bis⸗ 
her gegeben bat. Demſelbẽ Gott vñ vater vn⸗ 
ſers Heilands Iheſu Chriſti ſey hiemit ewig 
lob / ehre vnnd danck geſagt / das ſeine gnad 
inn vns / vnd vnſere arbeit inn jhm nicht iſt 
vergebens geweſen / Dem wir auch vns 
vnd die gantze ſachen inn dieſen 
verenderungen des Re/ 
giments alleine 
befehlen. 
Ich Mat/ 


"4 


Ich Matthias 
elacits Illpricus / bezeuge fuͤr 


Gott / das ich aus kei nẽ baſs / noch vmb ehr 
oder guts willen angefangen habe / den Adia- 
phoriſtiſchen verfelſchungen zu widderſtehen / 
welchs die Adiaphoriſten ſelbs wol rechnen 
koͤnten / wenn ſie jhren zorn nur ein wenig 
wolten fincFen laſſen. Denn ich hab ia allen 
fleis / ehe deñ das vbel geſchach / vorgewand / 
vnnd fie inn beſonderheit gantz freundlich 
yermanet / das ſie den Papiſten nichts ein⸗ 
reumen ſolten / Daraus auch ein Kind ſchlieſ⸗ 
en koͤnte / das ich an jhrer Suͤnde / weder 
hm / noch ehr / noch gut / noch jre ſeh mach 
geſucht habe. 

Ich bezeuge auch fur dem Herrn Chri⸗ 
ſto / das ich keine warhafftigere / noch der 
Kirchẽ nutzlichere meinung von Mitteldingẽ 
aus der ſchrifft weis / denn dieſe / die ich vnnd 
andere Bruͤder / die gelerter denn ich / vnd mit 
mir hierin eins ſind / bisher gehandelt 
baben. | 

Drumb denck ich auch dauon mein le⸗ 
belang nicht abzutreten/die Adiaphoriſten m6/ 
gen ſchreien / wie ſehr vnnd wie lang ſie wol⸗ 
len. Denn es iſt wol gleublich / wie ſie zu 
vor / da wir antworten konten / nicht one 


C iij ſchimpff 

ſchimpff geſchwigen/viiheimlichen geſchli⸗ 
chen haben / Alſo werden ſie hernachmals / 
ſo wir vnter der ſhren gewalt ſein / gar weidꝰ 
lich ſcharren / Wie ſie denn zu dieſer zeit yn⸗ 
ſer belagerung / mit allem fleiſs angefangen 
haben. | 

Die lehr von Mitteldingen iſt gnug⸗ 
ſam erkleret. Die warheit kan jederman ſe⸗ 
hen / wor nur ſelbs wil. Doch were wol zu 
wuͤnſchen / das ein mal viel Chriſtliche / geler⸗ 
te / der warheit liebhabende vnnd vnuerbun⸗ 
dene leut / dieſe ſach erkenten vnnd vrteileten. 
Auff das durch vieler Chriſten vrteil / dieſer 


Gottloſer grund / Das man das Creutz zu 


vermeiden, ſich mit Leuten, die ein vnchris 
ſtlichen glauben haben, inn der Religion 


vergleichen moge /inn einer offentlichen ver⸗ 
ſamlung verdampt wurde. 

Denn dieſer grund / wird villeicht auch 
noch inn kurtzer zeit Tuͤrckiſche vnd Maho⸗ 
metiſche Mittelding machen. Geſchihets 
nicht inn dieſen landen / ſo geſchihets etwa 
inn andern Kirchen / villeicht wol vnterm 
Tuͤrcken. Denn es wird an ſolchen Sew/ 
ſchalern nicht mangeln / die vmb furcht oder 
gaben willen / durch anſehen ſolcher groſſer 
Theologen / ſich vuterſtehen werden / Chri⸗ 
ſtum vnd den Mahomet zuuergleichen / Wel⸗ 
chs die Gottloſen Tyrannen einigkeit halben 

( | inn jrem 


inn frem Reich ſehr gern haben. Kan aber 
verſamlung / dauon geſagt / nicht ge⸗ 
en / So ſind doch gleichwol alle Chri⸗ 
ſten / vnnd vornemlich die Lehrer fuͤr ſich / 
ſchuͤldig / gegen jederman inn ſonderheit / 
ynd offentlich fur einer gantzen gemein / jhre 
meinung zubezeugen. Das man aber die 
Loͤpff zuſamen ſtecken / winckelgeſpreche 
halten / vnd die ſach vergleichen ſolte / damit 
wil ich nichts zuſchaffen haben. Denn ich 
ſehe wol / was guts / aus ſolchen heimlichen 
winckelgeſprechen der vnſern mit den Papi⸗ 
ſten / bisher komen iſt. So wil die warheit / 
vornemlich inn Religions ſachen mit lagen 
ynd falſcheit nicht verglichen ſein / Sonder 
offentlich beſtehen vnd vberwinden. 
Wiltu lieber Chriſt ſo kanſtu dich inn 
einem augenblick / aus dieſem gantzen Mit⸗ 
teldingiſchen handel leichtlich entrichten. 
Denck nur / als ob ich Illyricus zu dieſer ver⸗ 
tinigung Chriſti vnd Belials riete / Vnnd als 
ob die groſſen Theologen zur beſtendigkeit / 
inn der waren angenomen Religion / verma⸗ 
neten / das iſt / Setz der Perſonen anſehen 
aus den Augen / So wirſtu den gan⸗ 
tzen handel auffs aller deud⸗ 
lichſte gahr bald ver⸗ 
ſtehen vnd vr⸗ 
teilen. | 
Das ift ie (war, das ich nichts ne we in die Kirche gebracht habe, 


